Subject: Málþing Umhyggju - Fjórða vaktin; álag og örmögnun.
From: Umhyggja - félag langveikra barna<[email-masked]>
To: Umhyggja - félag langveikra barna<[email-masked]>
Date: Mon, 20 Oct 2025 13:20:22 +0000

Góðan dag

Í tilefni 45 ára afmælis Umhyggju verður haldið málþing um álagið sem hvílir á foreldrum langveikra og fatlaðra barna. Málþingið fer fram mánudaginn 3. nóvember nk. frá 12.00-16.00 á Hótel Hilton Reykjavík Nordica, Suðurlandsbraut 2.

Fjölbreytt dagskrá verður á málþinginu þar sem fjallað verður um hugtakið "burn-on" í tengslum við lífsörmögnun, "fjórðu vaktina" og fylgifiska hennar ásamt gagnlegum bjargráðum frá foreldrum og fagaðilum.

Doktor Eygló Guðmundsdóttir sálfræðingur mun fjalla um lífsörmögnun hjá foreldrum langveikra barna, m.a. um orsök og afleiðingar.

Teresa Mano og Karen van Meeteren eru báðar mæður langveikra barna með umfangsmiklar umönnunarþarfir. Þær munu kynna rannsókn sem Karen, ásamt öðrum þýskum foreldrum og fagaðilum, unnu að og nefnist "Parents in balance" og fjallar m.a. um hugtakið "burn-on". Hugtakið lýsir ástandi þar sem einstaklingur er andlega og líkamlega úrvinda, en heldur samt áfram í umönnunarhlutverki sínu. Rannsóknin fjallar m.a. um að áhersla ætti að meginstefnu að vera á líðan umönnunaraðila, þar sem heilsa og vellíðan þeirra hefur djúpstæð áhrif á þroska og lífsgæði einstaklingsins með fötlun. Þá munu þær kynna áhættuþætti og stuðningsúrræði sem byggð eru á niðurstöðum rannsóknarinnar ásamt því að deila sinni persónulegu reynslu.

Nína Eck félagsráðgjafi á Landspítalnum mun fjalla um mikilvægi jafningjastuðnings og Bóas Valdórsson framkvæmdastjóri Sjónarhóls segir frá nýstofnuðum jafningjastuðningshópum Sjónarhóls.

Anna Dóra Frostadóttir sálfræðingur á Núvitundarsetrinu mun kynna gesti fyrir ACT meðferðarforminu (Acceptance and Commitment Therapy) en ACT er færniþjálfun til að mæta lífsins verkefnum af auknu æðruleysi, dýpri lífsskilningi og sjálfsmildi. Einnig mun hún leiða hópinn í gegnum núvitundaræfingu.

Petra Fanney Bragadóttir foreldri langveiks barns mun deila sinni reynslu og bjargráðum sem hafa nýst henni vel.

Fundarstjórar verða Sara Rós Kristinsdóttir og Lóa Ólafsdóttir, stjórnendur hlaðvarpsins Fjórða vaktin.

Málþingið er öllum opið og aðgangur ókeypis en nauðsynlegt er að skrá sig.
Kaffiveitingar verða í hléi.

Hér má finna skráningarhlekk:
https://www.umhyggja.is/is/malthing-2025/skraning<https://www.umhyggja.is/is/malthing-2025/skraning?fbclid=IwZXh0bgNhZW0CMTAAYnJpZBEwdFIwMmExd2VxV2ZVbnRyUQEeR61ywhj9FTroRn1FKHpHuem11AY-umHC-ABi_SQM9Suf4MN7Yxm-IKUPb5I_aem_Q4HJp7QRuxs_sUb3IRB71w>

Bestu kveðjur,

Sími: 552-4242
Vefsíða: www.umhyggja.is
Heimilisfang: Háaleitisbraut 11-13, 108 rvk.
Tölvupóstur: [email-masked]

Fyrirvari:
Þessi tölvupóstur og viðhengi gæti innihaldið trúnaðarupplýsingar og/eða einkamál og er eingöngu ætlaður þeim sem hann er stílaður á. Ef sending þessi hefur ranglega borist yður vinsamlega gætið fyllsta trúnaðar, tilkynnið sendanda og eyðileggið sendinguna eins og skylt er skv. 47. gr. laga nr. 81/2003 um fjarskipti.
Disclaimer:
The information transmitted, including any attachment, may contain confidential and/or privileged material and is intended only for the addressee. If you receive this message by mistake, please keep the information confidential, contact the sender and delete the material from your system.